РЕГЛАМЕНТ (ЕО) № 1092/2007 НА КОМИСИЯТА
от 20 септември 2007 година
относно издаване на лицензии за внос на ориз в рамките на тарифните квоти, открити за подпериода септември 2007 г. с Регламент (ЕО) № 2021/2006
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1785/2003 на Съвета от 29 септември 2003 г. относно общата организация на пазара на ориз (1),
като взе предвид Регламент (ЕО) № 1301/2006 на Комисията от 31 август 2006 г. за определяне на общи правила за управление на тарифните квоти за внос на земеделски продукти, които се управляват чрез система на лицензии за внос (2), и по-специално член 7, параграф 2 от него,
като взе предвид Регламент (ЕО) № 2021/2006 на Комисията от 22 декември 2006 г. за откриване и предвиждане управлението на квоти за внос за ориз с произход от държавите от Африка, Карибите и Тихоокеанския басейн (държавите от АКТБ) и от отвъдморските страни и територии (ОСТ) (3), и по-специално член 15, параграф 1 от него,
като има предвид, че:
(1)
Регламент (ЕО) № 2021/2006 открива обща годишна тарифна квота за внос на 160 000 тона ориз в еквивалент на олющен ориз, от които 125 000 тона са с произход от държавите от АКТБ (пореден номер 09.4187), 25 000 тона - с произход от Нидерландските Антили и Аруба (пореден номер 09.4189), а 10 000 тона - от най-слаборазвитите ОСТ (пореден номер 09.4190), както и годишна тарифна квота от 20 000 тона натрошен ориз с произход от държавите от АКТБ (пореден номер 09.4188).
(2)
За квотите, предвидени в член 1, параграф 1, букви а) и б) от Регламент (ЕО) № 2021/2006, третият подпериод е месец септември.
(3)
От предоставената информация в съответствие с член 17, буква а) от Регламент (ЕО) № 2021/2006 следва, че за квотата с пореден номер 09.4187 заявленията, подадени през първите пет работни дни на месец септември 2007 г. в съответствие с член 13, първа алинея от посочения регламент, се отнасят за количество в еквивалент на олющен ориз, по-голямо от наличното. Поради това следва да се определи до каква степен могат да бъдат издавани лицензии за внос, като се посочи коефициентът на предоставяне, който ще се прилага към заявените количества за съответната квота.
(4)
От горепосочената информация следва също, че за квотите с поредни номера 09.4189 - 09.4190 заявленията, подадени през първите пет работни дни на месец септември 2007 г. в съответствие с член 13, първа алинея от посочения регламент, се отнасят за количество в еквивалент на олющен ориз, по-малко от наличното.
(5)
Поради това следва да се определят общите налични количества за следващия подпериод на тарифната квота в съответствие с член 15, параграф 1 от Регламент (ЕО) № 2021/2006,
ПРИЕ НАСТОЯЩИЯ РЕГЛАМЕНТ:
Член 1
1. Заявленията за лицензии за внос на ориз, отнасящи се до квотата с пореден номер 09.4187, посочени в Регламент (ЕО) № 2021/2006, подадени през първите пет работни дни на месец септември 2007 г., са основание за издаването на лицензии за заявените количества, към които се прилагат коефициентите на предоставяне, определени в приложението към настоящия регламент.
2. Общите налични количества в рамките на квотите с поредни номера 09.4187 - 09.4188 - 09.4189 - 09.4190, посочени в Регламент (ЕО) № 2021/2006 за следващия подпериод на тарифната квота, са определени в приложението към настоящия регламент.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 септември 2007 година.